**ЎЗБЕКИСТОН СОҒЛИҚНИ САҚЛАШ O’ZBEKISTON SOG’LIQNI SAQLASH**

**ХОДИМЛАРИ КАСАБА УЮШМАСИ XODIMLARI KASABA UYUSHMASI**

**РЕСПУБЛИКА КЕНГАШИ RESPUBLIKA KENGASHI**

**ИЖРОИЯ ҚЎМИТАСИ IJROIYA QO’MITASI Қ А Р О Р И**

**Q A R O R I**

**2020 йил 28 декабрь**  **Тошкент ш. № 01-21 ”с”**

**2021 йил 1-ярим йиллигида тармоқ касаба уюшмаси кадрлари ва фаоллари**

**ўқувларини ташкил қилиш тўғрисида**

Республикамизда коронавирус инфекцияси тарқалишининг олдини олиш юзасидан кўрилаётган чора-тадбирлар доирасида 2020 йил апрелидан касаба уюшмалари тизимидаги барча оммавий тадбирлар, йиғилишлар, мажлислар ва ўқувлар вақтинча тўхтатилган эди. (Жорий йилнинг апрелигача 24 нафар бошланғич касаба уюшмаси қўмитаси раислари малакаси оширилди).

Шундан бери ўтган вақт мобайнида тизимда турли тадбирларни ташкил қилиш, жумладан Соғлиқни сақлаш ходимлари касаба уюшмаси сайлаб қўйиладиган органларининг мажлислари, ўқувлар, давра суҳбатлари, конференцияларни илғор ахборот технологияларидан фойдаланган ҳолда онлайн тарзда ташкил этиш учун видеоконференцалоқа (ВКС) тизимини жорий қилишга қаратилган қатор ишлар амалга оширилди.

Федерация, Малака ошириш институти ва ҳудудий бирлашмалардаги студиялардан ташкил топган, замонавий ускуналар билан жиҳозланган видеоконференцалоқа тизими барпо этилди ва 2020 йил июль ойида тармоқ касаба уюшмасининг ҳудудий конференциялари, август ойида Соғлиқни сақлаш ходимлари касаба уюшмасининг IХ Қурултойи мазкур тизим орқали ўтказилди.

Айни вақтда, видеоконференцалоқа тизимидан келгусида ҳам самарали фойдаланиш чоралари кўрилмоқда. Шу мақсадда, тармоқ касаба уюшмаси Республика Кенгаши ҳудудий масъул ташкилотчиларининг фикрлари ўрганилиб, коронавирус инфекцияси тарқалишининг олдини олиш доирасида киритилган айрим чекловлар сақланиб қолаётганлигини инобатга олган ҳолда касаба уюшмаси кадрлари ва фаоллари, жумладан, 2020 йилги ҳисобот-сайловлар жараёнида лавозимга биринчи бор сайланган бошланғич ташкилотлар раислари учун ўқувларни видеонференцалоқа тизими орқали ташкил этиш мақсадга мувофиқ, деб топилди.

Шунингдек, Ўзбекистон Республикаси Соғлиқни сақлаш вазирлиги ва Ўзбекистон Соғлиқни сақлаш ходимлари касаба уюшмаси Республика Кенгаши ўртасида ижтимоий шериклик тамойилларини ривожлантириш мақсадида Тошкент врачлар малакасини ошириш институтининг “Жамоат саломатлиги ва соғлиқни сақлашни бошқариш” кафедрасида малака ошираётган иш берувчилар ва уларнинг вакилларининг меҳнат муносабатлари соҳасидаги билимларини ошириш доирасида сайёр ўқув семинарлари ўтказилмоқда. Мазкур семинарларга тармоқ касаба уюшмаси бошланғич ташкилотлари раисларини таклиф этиш, улар билан касаба уюшмаси фаолиятининг асосий йўналишлари билан бирга меҳнат қонунчилиги, меҳнат муҳофазаси ва ижтимоий шериклик масалалари бўйича ҳам ўқув машғулотлари ўтказиб келинмоқда.

Соғлиқни сақлаш вазирлиги билан тузилган “Тармоқ келишуви” бандлари ижросини таъминлаш мақсадида иш берувчилар ва касаба уюшма фаоллари электрон манзилларига меҳнат қонунчилиги, меҳнат муҳофазаси, ижтимоий шериклик масалалари ва Халқаро меҳнат ташкилоти конвенцияларига оид қисқача маълумотлар юборилиб “узлуксиз, масофавий, электрон малака ошириш” тизимли равишда давом эттирилди.

Қайд этилганлардан келиб чиқиб, Ўзбекистон Соғлиқни сақлаш ходимлари касаба уюшмаси Республика Кенгашининг ижроия қўмитаси **қарор қилади:**

1. “Ўзбекистон касаба уюшмалари Федерацияси Кенгаши Раёсатининг 2020 йил 21 декабрдаги “2021 йил 1-ярим йиллигида тармоқ касаба уюшмаси кадрлари ва фаоллари ўқувларини ташкил қилиш тўғрисида”ги 01-04 сонли қарори маълумот ва ижро учун қабул қилинсин.
2. Тармоқ касаба уюшмаси Республика Кенгашининг ҳудудлар бўйича масъул ташкилотчиларини таклифлари асосида ишлаб чиқилган 2021 йил 1-ярим йиллигида видеоконференцалоқа тизими орқали онлайн ўқувларни ташкил қилиш жадвали **иловага мувофиқ тасдиқлансин** ва “Ўзбекистон касаба уюшмалари Федерациясининг малака ошириш институти” нодавлат таълим муассасаси ўқувларни ташкил қилиш учун Марказий студия этиб белгилансин.

**3.** Тошкент врачлар малакасини ошириш институтининг “Жамоат саломатлиги ва соғлиқни сақлашни бошқариш” кафедраси билан ҳамкорликда ташкил этилаётган сайёр ўқув-семинарлар касаба уюшмаси бошланғич ташкилотлари раислари ва фаоллари иштирокида белгиланган муддатларда ўтказилсин.

**4.** “Узлуксиз, масофавий, электрон малака ошириш” тизимли равишда давом эттирилиб, иш берувчилар ва касаба уюшма фаоллари электрон манзилларига меҳнат қонунчилиги, меҳнат муҳофазаси, ижтимоий шериклик масалалари ва Халқаро меҳнат ташкилоти конвенцияларига оид қисқача маълумотлар киритиб борилсин.

**5.** “Ўзбекистон Соғлиқни сақлаш ходимлари касаба уюшмаси Республика Кенгашига вазиятдан келиб чиқиб ўзаро келишилган ҳамда Федерация Кенгаши аппаратининг ташкилий ишлар бўлимини камида 10 кун аввал хабардор қилган ҳолда ўқув муддатларига ўзгартишлар киритишга рухсат берилсин.

**6. Тармоқ касаба уюшмаси Республика Кенгашининг ҳудудлар бўйича масъул ташкилотчиларига:**

* мазкур қарорнинг 1-банди билан тасдиқланган жадвалга мувофиқ онлайн ўқувларда иштирок этадиган бошланғич ташкилотлар раисларининг аниқ рўйхатларини **ўқувлар бошланишидан камида 10 кун аввал** Республика Кенгашига тақдим этсин;
* тингловчилар жадвалга мувофиқ ўқувларда тўлиқ иштирок этишини, уларга жамоа шартномаларига биноан ўқув машғулотларида қатнашган вақти учун иш ҳақи сақлаб қолинишини назоратга олсин;
* касаба уюшмалари ташкилотлари ҳудудий бирлашмалари билан биргаликда ҳар бир ҳудуддан масофавий таълим тизими орқали ўқувларда иштирок этадиган касаба уюшмаси кадрлари ва фаоллари рўйхатларини шакллантириш ва ташкил этиб бориш топширилсин.

**5. Соғлиқни сақлаш ходимлари касаба уюшмаси Республика Кенгаши бош мутахассисларига:**

**-** ўқитиш сифатини ошириш мақсадида тингловчилар учун қуйи бўғин касаба уюшма фаоллари учун ишлаб чиқилган мавзуларга оид услубий қўлланмалардан кенг фойдаланишга эътибор қаратсинлар.

**6. Сақлаш ходимлари касаба уюшмаси Республика Кенгаши ташкилий ишлар бош мутахассиси (Д.Тошматова):**

тасдиқланган ўқув дастурлари асосида дарс режаси, маъруза, тест саволномалари, фойдаланиладиган адабиётлар тўғрисидаги маълумотлар “Ўзбекистон касаба уюшмалари Федерациясининг “Ўқув маркази” нодавлат таълим муассасасига олдиндан етказиб берилишини таъминласин;

ўқувлар тасдиқланган жадвал асосида бегиланган муддатларда ташкил этилишини, “Ўзбекистон касаба уюшмалари Федерациясининг малака ошириш институти” нодавлат таълим муассасасининг таклифига биноан Республика Кенгаши аппарати бош мутахассислари машғулотларда маърузачилар сифатида иштирок этишини мувофиқлаштириб борсин.

**7.** Ўзбекистон Соғлиқни сақлаш ходимлари касаба уюшмаси Республика Кенгаши раёсатининг 2020 йил 08 январдаги “Ўзбекистон касаба уюшмалари Федерациясининг Ўқув маркази” нодавлат таълим муассасасида 2020 йилнинг 1-ярим йиллигида тармоқ касаба уюшмаси кадрлари ва фаолларини ўқитиш режаси тўғрисида”ги 14-44”с” сонли қарори назоратдан олинсин.

**8.** Мазкур қарорнинг бажарилишини назорат қилиш Ўзбекистон Соғлиқни сақлаш ходимлари касаба уюшмаси Республика Кенгаши раиси ўринбосари Г.К.Тохтаева зиммасига юклатилсин.

|  |  |
| --- | --- |
| **Ўзбекистон Соғлиқни сақлаш**  **ходимлари касаба уюшмаси**  **Республика Кенгаши раиси** | **Ф.Ханапияев** |

илова

**2021 йил 1-ярим йиллигида видеоконференцалоқа тизими орқали онлайн ўқувларни ташкил қилиш жадвали**

|  |  |  |  |
| --- | --- | --- | --- |
| **№** | **Ҳудудлар номи** | **23-24 - февраль** | **2-3 - март** |
| 1 | Қорақалпоғистон | 16 | 23 |
| 2 | Андижон |  | 2 |
| 3 | Бухоро |  | 9 |
| 4 | Жиззах |  | 3 |
| 5 | Навоий |  | 3 |
| 6 | Наманган |  | 4 |
| 7 | Самарқанд |  | 7 |
| 8 | Сирдарё |  | 17 |
| 9 | Сурхондарё |  | 10 |
| 10 | Қашқадарё |  | 15 |
| 11 | Тошкент вилояти |  | 8 |
| 12 | Фарғона |  | 25 |
| 13 | Хоразм |  | 7 |
| 14 | Тошкент ш |  | - |
|  | **Жами** | **16** | **133** |